2020. gada 27. martā Rīkojums Nr. 133

Rīgā (prot. Nr. 18 5. §)

**Par apropriācijas pārdali**

1. Lai nodrošinātu finansējumu Covid-19 seku novēršanas un pārvarēšanas pasākumiem, atļaut finanšu ministram atbilstoši likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 22. pantam veikt apropriācijas pārdali 1 493 511 *euro* apmērā no ministriju un citu centrālo valsts iestāžu budžetos valsts pamatfunkciju īstenošanai paredzētajiem izdevumiem mācību, darba un dienesta komandējumiem un darba braucieniem uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem" saskaņā ar šā rīkojuma pielikumu.

2. Šā rīkojuma pielikumā minētajām ministrijām un citām centrālajām valsts iestādēm sagatavot un līdz 2020. gada 27. martam normatīvajos aktos noteiktajā kārtībā iesniegt Finanšu ministrijā pieprasījumu apropriācijas pārdalei sadalījumā pa programmām (apakšprogrammām) atbilstoši šā rīkojuma 1. punktam un pielikumam.

3. Finanšu ministram pēc šā rīkojuma 1. punktā minētās apropriācijas pārdales informēt par to Saeimu.

Ministru prezidents A. K. Kariņš

Finanšu ministrs J. Reirs